《箪醪河》
宋代·徐天佑

往事悠悠逝水知，临流尚想报吴时。
一壶能遣三军醉，不比商家酒作池。

作者简介：绍兴山阴人，字受之，一字斯万。理宗景定三年进士。为大州教授，日与诸生讲经义，听者感发。恭帝德祐二年，以国库书监召，不赴，退归城南，杜门读书。四方学者至越，必登门造访。天祐高冠大带，议论卓卓，见者以为仪型。